《次韵和刘原甫紫微过予饮酒》
宋代·梅尧臣

所居汴水近，未有鼓吹蛙。
昨日春雨晴，车骑临我家。
我家苦僻远，庭下无泥沙。
为撇瓮面醅，为煎鹰爪茶。
乳羹芼紫莼，蜜果飣乾瓜。
与我相对饮，但恨诸友遐。
笑语虽同昔，放浪不少加。
忽观壁间字，坐叹目昏花。
公壮尚若此，我老死岂赊。
门前卖桃李，呼买婀娜华。
东檐大槐树，上有鸟雀哗。
恃旧无猜嫌，醉弁已倾斜。
将去还见规，礼数何检差。
後从江韩来，褫带欢莫涯。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。